Taalgebruik: pasop of pas op?Argieffoto (Foto: geralt, Pixabay) Taaltoffie ondersoek die verskillende gebruike van die woorde “pasop”, “pas op” en “oppas”. Die werkwoorde pasop en oppas (albei een woord) word gewoonlik saam met ŉ hulpwerkwoord gebruik: Jy moet pasop/oppas (“toesien”) dat jy nie laat kom nie. Gebruik pas op (twee woorde) vir ŉ bevel of uitroep: Pas op vir die slang! keer Iemand keer (voorkom/verhinder/verhoed) dat iets gebeur [NIE: keer dat dit gebeur nie, wat die teenoorgestelde van die bedoeling is]. waak Motoriste moet daarteen waak om te vinnig te ry [NIE: om nie te vinnig te ry nie]. verhinder x verhoed x voorkom Verhinder het dieselfde betekenis as voorkom en keer, en kan saam met om te en dat gebruik word: Die polisie is verhinder om die verdagte in hegtenis te neem; Jy moet verhinder… Verhoed, voorkom en keer word met dat gebruik. Soos voorkom en keer word verhinder in neurale sin gebruik. Verhoed word gebruik wanneer iets verskrikliks, soos ŉ ramp of ŉ ongeluk, afgeweer of voorkom word. Al dié werkwoorde word nie met nie gebruik nie: Jy moet verhinder/voorkom dat sy haar belaglik maak [NIE: nie belaglike maak nie]. Voorkom (met die klem op voor=) het die betekenisse “lyk” en “aangetref/gevind word”: Dit wil voorkom asof/of hierdie spesies net op die Hoëveld voorkom.